techiaith/cofnodycynulliad_en-cy huggingface dataset:
English: Diolch, Brif Weinidog. When speaking to retailers and market traders in Neath town centre, it's clear that the town centre is struggling at the moment in terms of tackling anti-social behaviour and of reduced footfall. The development of the swimming pool, cafe, and library in the town will hopefully help bring in additional footfall, but there is a feeling that there's a need for more to be done to see a reduction in the empty retail units that we currently have in the town centre, and there is a need to tackle the anti-social behaviour; a need to tackle rent levels, business rates; and a need to expand the offer within the town. Will you therefore outline what further work you plan to undertake with Neath Port Talbot Council, and other agencies, on these issues during the Senedd term? Diolch.
Welsh: Diolch, Prif Weinidog. Wrth siarad â manwerthwyr a masnachwyr marchnad yng nghanol tref Castell-nedd, mae'n amlwg bod canol y dref yn ei chael hi'n anodd mynd i'r afael ag ymddygiad gwrthgymdeithasol a llai o ymwelwyr ar hyn o bryd. Gobeithio y bydd datblygu'r pwll nofio, y caffi a'r llyfrgell yn y dref yn helpu i ddenu mwy o ymwelwyr, ond mae yna deimlad bod angen gwneud mwy i weld gostyngiad yn yr unedau manwerthu gwag sydd gennym ni yng nghanol y dref ar hyn o bryd, ac mae angen mynd i'r afael â'r ymddygiad gwrthgymdeithasol; mae angen mynd i'r afael â lefelau rhent, ardrethi busnes; ac mae angen ehangu'r cynnig yn y dref. A wnewch chi felly amlinellu pa waith ychwanegol yr ydych chi'n bwriadu ei wneud gyda Chyngor Castell-nedd Port Talbot, ac asiantaethau eraill, ar y materion hyn yn ystod tymor y Senedd? Diolch.
English: Diolch yn fawr. I thank the Member for that supplementary question. She's right to point to the work that is already under way - major work, Llywydd - £13 million of investment in Neath town centre, £5.5 million of that provided by the Welsh Government, and as well as all the things that the Member pointed to - the swimming pool, the health suite, the library - there will also be new good quality commercial and retail space to try and draw businesses back into that town centre, and to do so with the sort of imagination that we have seen, in many parts of Wales, even during the crisis, where new businesses have opened on high streets. The future of retail cannot be an attempt to create things as they were in the past. The world has moved on, and consumer behaviour has moved on, accelerated in many ways by the pandemic. But nevertheless there are retail businesses that make a very particular offer, that draw people to them and trade successfully, and can - and I'm sure, will - trade successfully in the centre of Neath as well, strengthening that commercial core. And beyond the current investment, we will of course go on talking with that local business community and with the local authority, to see what other opportunities there will be; other funding streams that the Welsh Government will provide over the five years of this term, further to strengthen the essential vitality of Neath town centre that will give it a future and a sense that it goes on being valued by its local citizens and it's a place they want to visit.
Welsh: Diolch yn fawr. Diolchaf i'r Aelod am y cwestiwn atodol yna. Mae hi'n iawn i dynnu sylw at y gwaith sydd eisoes ar y gweill - gwaith mawr, Llywydd - £13 miliwn o fuddsoddiad yng nghanol tref Castell-nedd, a £5.5 miliwn o hwnnw wedi ei ddarparu gan Lywodraeth Cymru, ac yn ogystal â'r holl bethau y cyfeiriodd yr Aelod atyn nhw - y pwll nofio, yr ystafell iechyd, y llyfrgell - bydd hefyd fannau masnachol a manwerthu newydd o ansawdd da i geisio denu busnesau yn ôl i ganol y dref honno, ac i wneud hynny gyda'r math o ddychymyg yr ydym ni wedi ei weld mewn sawl rhan o Gymru, hyd yn oed yn ystod yr argyfwng, lle mae busnesau newydd wedi agor ar y strydoedd mawr. Ni all dyfodol manwerthu fod yn ymgais i greu pethau fel yr oedden nhw yn y gorffennol. Mae'r byd wedi symud ymlaen, ac mae ymddygiad defnyddwyr wedi symud ymlaen, wedi ei gyflymu mewn sawl ffordd gan y pandemig. Ond serch hynny mae busnesau manwerthu sy'n gwneud cynnig penodol iawn, sy'n denu pobl a masnach yn llwyddiannus, a byddant yn gallu - ac rwy'n siŵr y byddant yn llwyddo - i fasnachu'n llwyddiannus yng nghanol Castell-nedd hefyd, gan gryfhau'r craidd masnachol hwnnw. A thu hwnt i'r buddsoddiad presennol, byddwn wrth gwrs yn parhau i siarad â'r gymuned fusnes leol honno a gyda'r awdurdod lleol, i weld pa gyfleoedd eraill a fydd ar gael; ffrydiau cyllid eraill y bydd Llywodraeth Cymru yn eu darparu dros y tymor pum mlynedd hwn, i gryfhau ymhellach bywiogrwydd hanfodol canol tref Castell-nedd a fydd yn rhoi dyfodol iddo ac ymdeimlad ei fod yn parhau i gael ei werthfawrogi gan ei ddinasyddion lleol a'i fod yn fan y maen nhw'n dymuno ymweld ag ef.
English: Thank you, First Minister. Yesterday, as you stated, the Cwmcarn forest drive reopened for the first time since 2014 after undergoing a multimillion pound investment. First Minister, there is a newly improved campsite, lake, several new all-ability trails with access for all, three new play areas, a woodland sculpture trail and a wooden cabin with panoramic - truly, actually - panoramic views of the communities of Islwyn, and that will act as a place for outdoor learning and a catalyst and hopefully, a forest school in the future. First Minister, can I, on behalf of the people of Islwyn, thank you and the Welsh Labour Government, who saw the potential of the natural, stunning environment of the Gwent valleys, and prioritised Cwmcarn forest when initiating the Valleys taskforce project? And will you, First Minister, join me in thanking the friends of Cwmcarn forest drive - the Cymdeithas Twmbarlwm Society, the Oxford House Industrial History Society in Risca and the people in Islwyn - who championed and fought over seven long years with me for one of the crown jewels in Wales's natural environment to be made accessible to all again? First Minister, how, then, can the Welsh Government ensure that the legacy of the Valleys taskforce is safeguarded and also protected and nurtured for future generations?
Welsh: Diolch yn fawr, Prif Weinidog. Ddoe, fel y dywedasoch chi, ailagorodd ffordd goedwig Cwmcarn am y tro cyntaf ers 2014 yn dilyn buddsoddiad gwerth miliynau o bunnoedd. Prif Weinidog, mae yno faes gwersylla newydd a gwell, llyn, nifer o lwybrau newydd i bob gallu gyda mynediad i bawb, tri man chwarae newydd, llwybr cerfluniau coetir a chaban pren gyda golygfeydd panoramig - gwir, mewn gwirionedd - golygfeydd panoramig o gymunedau Islwyn, a bydd hynny'n gweithredu fel man ar gyfer dysgu yn yr awyr agored ac yn gatalydd a gobeithio, yn ysgol goedwig yn y dyfodol. Prif Weinidog, a gaf i, ar ran pobl Islwyn, ddiolch i chi a Llywodraeth Lafur Cymru, a welodd botensial yr amgylchedd naturiol, syfrdanol yng nghymoedd Gwent, a blaenoriaethu coedwig Cwmcarn wrth gychwyn prosiect tasglu'r Cymoedd? Ac a wnewch chi, Prif Weinidog, ymuno â mi i ddiolch i gyfeillion coedwig Cwmcarn - Cymdeithas Twmbarlwm, Cymdeithas Hanes Diwydiannol Tŷ Rhydychen yn Rhisga a phobl Islwyn - a fu'n hyrwyddo ac yn brwydro am saith mlynedd hir gyda mi am i un o drysorau amgylchedd naturiol Cymru fod ar gael i bawb unwaith eto? Prif Weinidog, sut, felly, y gall Llywodraeth Cymru sicrhau bod etifeddiaeth tasglu'r Cymoedd yn cael ei warchod, a'i ddiogelu a'i feithrin hefyd ar gyfer cenedlaethau'r dyfodol?
English: Finally, question 8, Rhys ab Owen.
Welsh: Ac yn olaf, cwestiwn 8, Rhys ab Owen.
English: Thank you. Llywydd, under the local air quality management regime established through the Environment (Wales) Act 2016, local authorities have a duty to assess and manage public health risks stemming from air pollution. We have reviewed independent expert advice, and we have agreed a package of measures identified by Cardiff Council to ensure our compliance with nitrogen dioxide limits.
Welsh: Diolch yn fawr. Llywydd, o dan y drefn rheoli ansawdd aer lleol a sefydlwyd drwy Ddeddf yr Amgylchedd (Cymru) 2016, mae gan awdurdodau lleol ddyletswydd i asesu a rheoli risgiau i iechyd y cyhoedd sy'n deillio o lygredd aer. Rydyn ni wedi edrych ar y cyngor annibynnol gan yr arbenigwyr, ac wedi cytuno ar becyn o fesurau a nodwyd gan Gyngor Caerdydd i sicrhau ein bod yn cydymffurfio â therfynau nitrogen diocsid.
English: Thank you very much, First Minister. As you will be aware, on Clean Air Day, the Labour council in Cardiff reopened Castle Street in the heart of Cardiff, and the Deputy Minister for Climate Change described that as disappointing. Many Labour councillors in Cardiff have questioned the figures and the data used by the council. Every Member of this Senedd stood on a manifesto to promote a clean air Act, and pollution levels on Castle Street would be unlawful under that piece of legislation. I know that it's difficult. There are complaints in Riverside, in Grangetown, and in Pontcanna about an increase in pollution levels. But, we must move people away from the use of private cars, and reopening a road isn't a solution to that. So, First Minister, could I urge you to please speak to Cardiff Council and to encourage them to consider this move and to close Castle Street once again to private vehicles?
Welsh: Diolch yn fawr i chi, Brif Weinidog. Fel rŷch chi'n ymwybodol, ar Ddiwrnod Aer Glân, fe wnaeth cyngor Llafur Caerdydd ailagor Heol y Castell yng nghanol Caerdydd. Fe wnaeth eich Dirprwy Weinidog Newid Hinsawdd ddisgrifio'r symudiad fel un siomedig, ac mae nifer o gynghorwyr o'r Blaid Lafur yng Nghaerdydd wedi cwestiynu'r ffigurau a'r data y mae'r cyngor wedi'u defnyddio. Fe wnaethom ni i gyd fan hyn, pob un Aelod yn y Senedd, sefyll ar faniffesto i hyrwyddo Deddf aer glân, a byddai lefelau llygredd Heol y Castell yn anghyfreithlon o dan y Ddeddf yna. Dwi'n gwybod ei bod yn anodd. Mae yna gwynion yng Nglan-yr-Afon, fel rŷch chi'n ymwybodol, yn Grangetown ac ym Mhontcanna am y cynnydd yn y lefel o lygredd. Ond, mae'n rhaid inni symud pobl o ddefnyddio ceir, a dyw ailagor heol ddim yn ateb hynny. Felly, Brif Weinidog, a gaf i eich annog chi: a wnewch chi plîs siarad gyda Chyngor Caerdydd a'u hannog nhw i ailystyried ac i gau Heol y Castell unwaith eto i gerbydau? Diolch yn fawr.
English: Well, I'm not going to do that, Llywydd. The choice that the council has made is a very difficult one. The plan that they are continuing with is the only plan that we agreed with them originally. That plan demonstrated that the figures could come back below what the law stipulates.
Welsh: Wel, dwi ddim yn mynd i wneud hynny, Llywydd. Mae'r dewis y mae'r cyngor wedi'i wneud yn un anodd dros ben. Y cynllun maen nhw'n bwrw ymlaen i'w wneud nawr yw'r unig gynllun yr oeddem yn cytuno ag ef yn wreiddiol. Roedd y cynllun yna yn dangos bod y ffigurau yn gallu dod yn ôl o dan y lefel y mae'r gyfraith yn ei rhoi i lawr.
English: The next item is the business statement and announcement. I call on the Trefnydd to make the statement - Lesley Griffiths.
Welsh: Yr eitem nesaf, felly, yw'r datganiad a chyhoeddiad busnes. Dwi'n galw ar y Trefnydd i wneud y datganiad hwnnw - Lesley Griffiths.
English: Diolch, Llywydd. I've added two statements to today's agenda. The Minister for Health and Social Services will make a statement update on coronavirus, and the Deputy Minister for Climate Change will make a statement: 'Roads review'. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Rwyf wedi ychwanegu dau ddatganiad at yr agenda heddiw. Bydd y Gweinidog Iechyd a Gwasanaethau Cymdeithasol yn rhoi'r wybodaeth ddiweddaraf am y coronafeirws, a bydd y Dirprwy Weinidog Newid Hinsawdd yn gwneud datganiad: 'Adolygiad o ffyrdd'. Mae'r busnes drafft ar gyfer y tair wythnos nesaf wedi'i nodi yn y datganiad a chyhoeddiad busnes, sydd i'w weld ymhlith papurau'r cyfarfod sydd ar gael i'r Aelodau'n electronig.
English: Minister, can you make a statement on when the restrictive regulations for private dentists and, no doubt, all other dentists in Wales will be eased to allow them to deal with the huge and growing need for dental services following the last difficult 15 months?
Welsh: Gweinidog, a wnewch chi wneud datganiad ynghylch pryd y bydd y rheoliadau cyfyngol ar gyfer deintyddion preifat ac, yn ddiau, bob deintydd arall yng Nghymru yn cael eu llacio fel y gallant fynd i'r afael â'r angen enfawr a chynyddol am wasanaethau deintyddol yn dilyn y 15 mis anodd diwethaf?
English: Thank you. Well, this is something where, obviously, the health Minister will be talking to the relevant dental associations. I know that some dentists are doing increasingly more work, but as we see how the delta variant continues to unfortunately spread in Wales, I think some dentists have had to take a step back. But, at the most appropriate time, obviously, guidance and more information will be given.
Welsh: Diolch. Wel, mae hyn yn rhywbeth y bydd y Gweinidog iechyd, yn amlwg, yn siarad amdano â'r cymdeithasau deintyddol perthnasol. Rwy'n gwybod bod rhai deintyddion yn gwneud mwy a mwy o waith, ond wrth inni weld sut y mae'r amrywiolyn delta yn parhau i ledaenu yng Nghymru yn anffodus, rwy'n credu bod rhai deintyddion wedi gorfod cymryd cam yn ôl. Ond, ar yr adeg fwyaf priodol, yn amlwg, rhoddir canllawiau a mwy o wybodaeth.
English: Trefnydd, on 25 June, we will mark Go Green Day, and the focus of the campaign is on tropical deforestation. That might sound like something that's far away, but the planet, as I'm sure you are aware, loses an area of forest every year equivalent to nine times the size of Wales because of our consumption of palm oil, soy, coffee, the paper that we write with, the timber that we build with. So, I'd like a Government statement please setting out what steps the Welsh Government is taking to make our nation deforestation-free, because our shopping habits depend on supply chains that choke the lungs of the world? I'd like the statement to address whether the Welsh Government's economic contract will require signatories to commit to deforestation-free supply chains, whether you'll press the UK Government to require companies to follow due diligence legislation around their supply chains. And, finally, but by no means least, Trefnydd, I'd like the statement to set out what support will be made available to producer nations - those forest communities in the Amazon and across the world - who've seen their cultures nearly destroyed because of our greed and our ambivalence.
Welsh: Trefnydd, ar 25 Mehefin, byddwn yn nodi Diwrnod Mynd yn Wyrdd, ac mae pwyslais yr ymgyrch ar ddatgoedwigo trofannol. Efallai fod hynny'n swnio fel rhywbeth sy'n bell i ffwrdd, ond mae'r blaned, fel yr wyf yn siŵr eich bod yn gwybod, yn colli ardal o goedwig bob blwyddyn sy'n cyfateb i naw gwaith maint Cymru oherwydd ein bod yn bwyta olew palmwydd, soi, coffi, y papur yr ydym yn ysgrifennu arno, y pren a ddefnyddiwn ar gyfer adeiladu. Felly, hoffwn gael datganiad gan y Llywodraeth yn nodi pa gamau y mae Llywodraeth Cymru yn eu cymryd i wneud ein cenedl yn un ddi-ddatgoedwigo, oherwydd mae ein harferion siopa yn dibynnu ar gadwyni cyflenwi sy'n tagu ysgyfaint y byd? Hoffwn pe bai'r datganiad yn ymdrin ag a fydd contract economaidd Llywodraeth Cymru yn ei gwneud yn ofynnol i lofnodwyr ymrwymo i gadwyni cyflenwi di-ddatgoedwigo, ac a fyddwch yn pwyso ar Lywodraeth y DU i'w gwneud yn ofynnol i gwmnïau ddilyn deddfwriaeth diwydrwydd dyladwy ynghylch eu cadwyni cyflenwi. Ac, yn olaf, ond nid lleiaf o bell ffordd, Trefnydd, hoffwn pe bai'r datganiad yn nodi pa gymorth fydd ar gael i wledydd y cynhyrchwyr - y cymunedau coedwigoedd hynny yn yr Amazon ac ar draws y byd - sydd wedi gweld eu diwylliannau bron â chael eu dinistrio oherwydd ein trachwant a'n diffyg penderfyniad ni.
English: Thank you. The Member raises a very important issue, and certainly, when I had responsibility for this in the previous term of Government, it was a piece of work that we were doing with the UK Government to see what more could be done. You'll be aware that the Minister for Climate Change, along with the Deputy Minister for Climate Change, are currently doing a deep dive around tree planting, which I know is a separate but obviously significant issue in relation to this. I'm not sure if this is an area that they are looking at, but, if they are, and they have further information, we can bring a statement forward.
Welsh: Diolch. Mae'r Aelod yn codi mater pwysig iawn, ac yn sicr, pan oeddwn i'n gyfrifol am hyn yn nhymor blaenorol y Llywodraeth, roedd yn ddarn o waith yr oeddem yn ei gyflawni gyda Llywodraeth y DU i weld beth arall y gellid ei wneud. Byddwch yn ymwybodol bod y Gweinidog Newid Hinsawdd, ynghyd â'r Dirprwy Weinidog Newid Hinsawdd, yn cynnal gwaith ymchwil manwl ynghylch plannu coed ar hyn o bryd, sy'n fater ar wahân, rwy'n gwybod, ond mae'n amlwg yn fater arwyddocaol sy'n gysylltiedig â hyn. Nid wyf yn siŵr a yw hwn yn faes y maen nhw'n ei ystyried, ond, os felly, a bod ganddyn nhw ragor o wybodaeth, gallwn gyflwyno datganiad.
English: Trefnydd, please could we have a statement from Welsh Government on the action that's being taken to ensure period dignity, and in particular on when Ministers expect to be able to bring forward their period dignity strategic action plan? I welcome the £3.3 million that Welsh Government has again allocated to this issue, and also the commitment in the programme for government, but I'm keen to see publication of the action plan so that we can make sure we take a holistic approach to period dignity.
Welsh: Trefnydd, a gawn ni ddatganiad gan Lywodraeth Cymru am y camau sy'n cael eu cymryd i sicrhau urddas mislif, ac yn benodol o ran pryd y mae'r Gweinidogion yn disgwyl gallu cyflwyno eu cynllun gweithredu strategol ar urddas mislif? Rwy'n croesawu'r £3.3 miliwn y mae Llywodraeth Cymru wedi'i ddyrannu eto i'r mater hwn, a hefyd yr ymrwymiad yn y rhaglen lywodraethu, ond rwy'n awyddus i weld cyhoeddi'r cynllun gweithredu fel y gallwn sicrhau ein bod ni'n cymryd agwedd gyfannol at urddas mislif.
English: Thank you very much. I think it's fair to say that progress on the plan has been slower than we initially hoped for, due to the impact of the COVID pandemic. But work is under way to ensure that we do have a draft period dignity strategic action plan refreshed, and that will be published again later this year. There is a whole raft of cross-Welsh Government commitments in that plan, and that includes encouraging the use of eco-friendly period products, embedding period dignity in schools and in both further and higher education establishments - and that's through the provision of free products and appropriate learning resources - and also enabling provision in more health settings and setting out an ambition to progress provision of period products by employers, businesses and facilities to become the norm. And you'll be aware that, previously, the Welsh Government gave significant funding to local authorities, so that each local authority could do what was right for their local populace.
Welsh: Diolch yn fawr iawn. Rwy'n credu ei bod yn deg dweud bod y cynnydd ar y cynllun wedi bod yn arafach na'r gobaith ar y dechrau, oherwydd effaith pandemig COVID. Ond mae gwaith ar y gweill i sicrhau ein bod yn adnewyddu'r cynllun gweithredu strategol drafft ar urddas mislif, a bydd hwnnw'n cael ei gyhoeddi eto yn ddiweddarach eleni. Mae llu o ymrwymiadau ar draws Llywodraeth Cymru yn y cynllun hwnnw, ac mae hynny'n cynnwys annog y defnydd o gynhyrchion mislif ecogyfeillgar, sefydlu urddas mislif mewn ysgolion ac mewn sefydliadau addysg bellach ac uwch - a hynny drwy ddarparu cynhyrchion am ddim ac adnoddau dysgu priodol - a hefyd alluogi darpariaeth mewn mwy o leoliadau iechyd a nodi uchelgais i ddatblygu'r ddarpariaeth o gynhyrchion mislif gan gyflogwyr, busnesau a chyfleusterau i fod yn rhywbeth normal. A byddwch yn gwybod bod Llywodraeth Cymru, yn flaenorol, wedi rhoi cyllid sylweddol i awdurdodau lleol, fel bod modd i bob awdurdod lleol wneud yr hyn a oedd yn iawn ar gyfer eu poblogaeth leol.
English: Business Minister, it's important that we now try to bring a sense of normality back to our country in terms of coronavirus restrictions and dealing with this pandemic. That sense of normality is particularly important for our young people, ensuring that they have as much in-school learning as possible, for all the benefits I've previously outlined in this Chamber. Yet, this week, in a whole school, in Greenhill School in Tenby, now the learners are being taught online due to COVID worries. We need a sustainable pathway, Business Minister, for dealing with coronavirus in our schools. So, can the education Minister make a statement on what new measures he'd be looking at, and Government are looking at, to ensure that children are in school learning for the maximum amount of time, as whole-school year groups going off and whole schools closing is not a sustainable way forward, due to the importance of in-school learning for learners and the disruption that being at home is causing parents? Thank you.
Welsh: Gweinidog Busnes, mae'n bwysig ein bod ni nawr yn ceisio dod ag ymdeimlad o normalrwydd yn ôl i'n gwlad o ran cyfyngiadau coronafeirws ac ymdrin â'r pandemig hwn. Mae'r ymdeimlad hwnnw o normalrwydd yn arbennig o bwysig i'n pobl ifanc, gan sicrhau eu bod yn cael cymaint o ddysgu yn yr ysgol â phosibl, er mwyn yr holl fanteision yr wyf wedi'u hamlinellu'n flaenorol yn y Siambr hon. Ac eto, yr wythnos hon, yn Ysgol Greenhill yn Ninbych-y-pysgod, mae'r dysgwyr yn yr ysgol gyfan bellach yn cael eu haddysgu ar-lein oherwydd pryderon COVID. Mae angen llwybr cynaliadwy arnom, Trefnydd, ar gyfer mynd i'r afael â'r coronafeirws yn ein hysgolion. Felly, a wnaiff y Gweinidog addysg wneud datganiad am ba fesurau newydd y byddai'n eu hystyried, ac y mae'r Llywodraeth yn eu hystyried, i sicrhau bod plant yn dysgu yn yr ysgol am yr amser mwyaf posibl? Nid yw'n ffordd gynaliadwy o fwrw ymlaen pan fydd grwpiau blwyddyn ysgol gyfan yn absennol ac ysgolion cyfan yn cau, oherwydd mae dysgu yn yr ysgol yn bwysig i ddysgwyr ac mae'r ffaith eu bod gartref yn achosi problem i rieni? Diolch.
English: Thank you. I absolutely agree that in-school learning is very important, and this is obviously the first time we've had a whole-school closure, unfortunately. I'm afraid, as this pandemic has gone on, I think, many times, the virus has been one step ahead, and, just when you think you are able to do things, we have not been able to do so. The Minister for education is obviously having a look at what lessons can be learned in relation to this school in Tenby, but I don't think it's the right time to bring forward a statement at the current time.
Welsh: Diolch. Rwy'n cytuno'n llwyr fod dysgu yn yr ysgol yn bwysig iawn, ac yn amlwg dyma'r tro cyntaf inni gau ysgol gyfan, yn anffodus. Mae arnaf ofn, wrth i'r pandemig hwn fynd yn ei flaen, rwy'n credu, droeon, fod y feirws wedi bod un cam ar y blaen a, phan fyddwch yn meddwl y gallwch wneud pethau, nid ydym wedi gallu gwneud hynny. Mae'n amlwg bod y Gweinidog dros addysg yn ystyried pa wersi y gellir eu dysgu yn gysylltiedig â'r ysgol hon yn Ninbych-y-pysgod, ond nid wyf yn credu mai nawr yw'r adeg iawn i gyflwyno datganiad.